Potograpiya at batas

Ang mga karapatan sa yamang isip sa mga retrato ay protektado ng mga batas na tumatakda sa karapatang-ari at mga karapatang moral sa iba't ibang mga hurisdiksiyon. Sa ilang mga kaso, maaring restriktado ng batas sibil o batas kriminal ang potograpiya. Ang paglathala ng ilang mga retrato ay maaring nililimitahan ng pribasidad o ibang mga batas. Pangkalahatang nililimitahan ang potograpiya alang-alang sa kapakanan ng pampublikong moralidad at ng proteksiyon ng mga bata.

Samu't sari ang mga tugon sa lipunan hinggil sa potograpiya. Kahit na walang opisyal na mga hangganan sa potograpiya, may mga pagtutol sa pagkuha ng mga retrato ng mga tao o pook. Iba't iba ang mga tugon, mula sa mga reklamo hanggang sa karahasan sa potograpiya na hindi namang iligal.

Pilipinas
Mayroong isang pagtatalo sa pagitan ng mga retratistang Filipino at mga nangangasiwa ng mga establisimiyento sa Pilipinas. Noong Hunyo 12, 2013, Araw ng Kalayaan, naglunsad ang Bawal Mag-Shoot dito, isang samahang maka-potograpiya, ng isang protestang tinawag na Freedom to Shoot Day sa Luneta. Iprinotesta ng pangkat ang kanilang karapatan para kumuha ng mga retrato sa makasaysayan at pampublikong mga lugar, lalo na sa Luneta at Intramuros. Nagpapataw ang pangasiwaan ng liwasan ng bayad para sa mga retratistang D-SLR para makapagkuha ng mga retrato para sa mga layuning pangkomersiyo ngunit naiulat din na sumisingil ng ₱500 ang mga guwardiya para makapagretrato kahit sa mga layuning hindi pangkomersiyo, isang kilos na tinaguriang "pangingikil" ayon sa pangkat. Iginiit din ng pangkat pang-adbokasya na may pagkiling laban sa mga retratistang Filipino at sinabing hindi mahigpit ang pangasiwaan sa mga retratistang banyaga. Walang opisyal na patakaran ang bansa hinggil sa pagkuha ng mga retrato ng makasaysayang mga lugar, at nanawagan ang pangkat sa mga mambabatas na gumawa ng isang batas hinggil sa usaping ito.

Tingnan din
Kalayaan sa panorama

Legalidad ng rekording ng mga sibilyan

Model release
Pampublikong dominyo

Talababa

Talasanggunian

Mga kawing panlabas
Bert P. Krages Attorney at Law Photographer's Rights Page Information about photographers' rights in the US
European Court of Human Rights case law factsheet on the right to one's own image
Photography and the Law  Photography and the Law Legal Updates
Canadian laws with regard to photography 
Digital Rights Ireland » Photographer’s Rights 
UK Photographers Rights
Australian street photography legal issues
I’m a Photographer, Not a Terrorist! , a UK group set up to fight unnecessary and draconian restrictions against individuals taking photographs in public spaces
Worldwide Photographer's Rights free ebook

Batas ng pagtatago
Potograpiya
Batas karapatang-ari
Batas ng yamang isip